Sinkohippa 0.99

0.Asennus
1.Tarina
2.Alkuvalikko
3.Näppäimet
4.Pelaaminen
5.Kenttäeditori
6.Kiitokset
7.Kehitys



0.Asennus
Pura paketti.
Laita cncs232.dll windows\system -kansioon. Silloin pelin pitäisi toimia.
Jos kuitenkin tulee ongelmia, niin ota yhteyttä meihin: blackenter@cwazy.co.uk

1.Tarina
 Sattuipa näinä päivinä että rikollisia ja pettureita ei enää haluttu kylmästi tappaa... Sen sijaan heidät vangittiin ja vietiin "Rhamos" vankilaplaneetalle. Planeetan ankarien olosuhteiden johdosta vain kovimmat vangeista selvisivät.
 Tuomio planeetalla oli alunperin ikuinen, mutta armeijalla oli muita suunnitelmia vankien suhteen. Tehokkaista sotilaista tulee aina suurempien konfliktien aikana pulaa, ja mikä olisikaan tehokkaampi kuin karuissa oloissa kovetettu vanki.
 Vangeille tarjotaan aika-ajoin mahdollisuus päästä ulos planeetalta, armeijan palvelukseen. Halukkaita on kuitenkin tuhansittain ja armeijan resurssit eivät ole rajattomat joten vain parhaat voidaan valita. Niinpä aika ajoin järjestetäänkin tappavat Sinkohippa-Turnajaiset, jotka kestävät niin kauan että jäljellä olevien halukkaiden vankien määrä vastaa armeijan tarpeita.


2.Alkuvalikko
 Ihan ensimmäisenä pitää valita Kenttä maps-kansiosta, muuten taistelu alkaa typötyhjällä kentällä.

Pelimoodi: Yksinpelissä ja tiimipelissä sinut/teidät on lähetetty siivoamaan pieleen menneen kokeen jälkiä... Laboratoriossa oltiin kehittelemässä uutta lötjölajia, mutta jokin meni vikaan ja ne karkasivat syövyttäen tiensä läpiulos laboratoriosta. Kaikessa yksinkertaisuudessaan tehtävänä on tuhota kaikki lötjöt!
Kaksintaistelu on nimensä mukaan sinkohippaa parhaimmillaan, eli ihmispelaajat vastakkain =)

 Erät: Tarvitseeko tätä selitellä?
 Tuhoutuvat seinät: Ohjukset puhkoo meheviä reikiä seiniin :)
 Sarjatuli: Ampumisnappia voi pitää pohjassa ja ohjuksia senkun lupsahtelee... Tämän moodin kanssa kannattaa ammuskella avoimemmalla paikalla, koska muuten osuu todella helposti seiniin (ja itseensä)
 Pomppu-Moodi: Erilaista hupia ...jos tykkää =)

 Tynnyrit: Tynnyreitä on kahdenlaisia. Räjähtäviä tynnyreitä ja myrkkytynnyreitä. Voit säädellä tynnyrien kestävyyttä ja painoa. Voit myös valita hajoavatko tynnyrit sirpaleiksi ja leviääkö niistä räjähtäessä liekkejä (joskaan liekkiasetus ei päde kuin räjähtäviin tynnyreihin).

 Lötjöt: Ilkeitä olioita jotka aikoinaan yrittivät valloittaa maan ja pyyhkäistä ihmiset pois. Alkuperäiset Lötjöt olivat älykkäitä liskomaisia otuksia jotka pystyivät hankalassa tilanteessa muuntumaan... öh... limaklöntiksi.
 Sinkohipassa käytetty lötjölaji on geenimuunneltu versio. Sen älykkyys on vain murto-osa alkuperäisestä ja sen ei pitäisi kyetä muuntumaan lainkaan lisko-muotoon. Tämän yksinkertaistuksen ohessa lisääntymistahtia on lisätty ja näin saatu mainio vastustaja taisteluharjoituksiin.

 Lötjön kestävyyden voi määrittää Elämä-palkista.
 Jakaus säätää moneenko osaan lötjö jakautuu lisääntyessään.
 Sukupolvien määrän voi myös säätää, viimeinen sukupolvi ei enää lisäänny.
 Käytösmalleja on muutama valittavissa. Kokeilemalla selviää aika nopeasti mitä mikin tarkoittaa.

 Happo-asetus antaa lötjöille kyvyn syövyttää hiljalleen läpi mm. seinistä.

 Kenttäeditori:ks. kohta 5.

 Asetusten tallennus- ja latausvalikosta voit tallentaa ja ladata tekemäsi asetukset ettei niitä tarvitse joka käynnistyskerralla säätää uudelleen. (Oliko edes itsestäänselvyys =P)

3.Näppäimet
 Pelaaja 1:
  liikkuu nuolinäppäimistä
  shift=ampuminen

 Pelaaja 2:
  W=ylös
  S=alas
  A=vasen
  D=oikea
  tab=ampuminen 

 Yleiset:
  Space=kannattaa painaa silloin kun käsketään
  esc=pois
  ctrl+P=paussi
  F8=ylämenupalkki josta voit mm. muuttaa pelaajien näppäimiä


4.Pelaaminen
 Yritä tappaa vastustaja Hakeutuvilla ohjuksilla
 Yritä välttyä saamasta ohjusta päähän, koska se hyvin todennäköisesti tappaa... Myös ohjuksista tulevat räjähdykset ovat aika tappavia, joten vältä niissä kylpemistä.
 Varo lötjöjä, niillä on paha taipumus sulattaa sinua ravintoaineiksi aina kosketushetkestä lähtien... Jos olet tarpeeksi ovela, niin saatat jopa saada houkuteltua (kaksintaistelussa) lötjöt vastustajasi perään >:)
 Hyödynnä sitä että avoimista kentän reunoista pääsee vastakkaiselle reunalle - muista että myös ohjukset, lötjöt ja monet muut asiat tulevat reunalta toiselle
 Yritä olla osumatta seiniin jotka ovat ihan vieressäsi, muuten alkaa harmittaa, kun henki lähtee ihan liian aikaisin :P
Haastavin osuus vielä: Kun painat ampumisnapin pohjaan niin ohjus lähtee ja kulkee suoraan eteenpäin. Heti kun päästät ampumisnapin, ohjus lähtee hakeutumaan kohti vastustajaa. (Ei kylläkään toimi sarjatuli-moodissa)

Laatikoista löydät paljon kivoja aseita ja muita apuja... Kannattaa kuitenkin varoa, jotkut laatikot sisältävät ikäviä yllätyksiä =S

5.Kenttäeditori
 Kenttäeditoriin pääsee alkuruudun oikeassa alanurkassa olevasta painikkeesta.

 Editorissa voit oikeasta reunasta valita tyhjän, seinän, lötjön, tynnyrin tai laatikon ja sitten asettaa sen kentälle haluttuun paikkaan painamalla vasenta hiirennappulaa.

 Kentän tallentaminen ja lataaminen onnistuu kyseisillä teksteillä varustetuilla painikkeilla.

 Pelaajien aloituspaikat: aseta hiiren kursori paikkaan johon haluat sinisen pelaajan aloituspaikan ja paina numeronäppäin 1. Vihreän pelaajan saa asetettua numeronäppäimellä 2.

 Pahoittelemme useita bugeja editorissa, varsinkin kentän lataamisen yhteydessä tulee usein bugeja... Pyrimme korjaamaan ne jos mahdollista.


6.Kiitokset
 Kaikille jotka kokeilevat tätä peliä ja antavat palautetta
 Kaikille jotka olen piessyt Sinkohipassa :D
 Hannu Kalmarille, joka toimi apuna pelin tekemisessä ja ideoissa.


7.Kehitys
Versiossa 0.99 on edelliseen versioon verrattuna lisätty äänet ja asetusten tallennusvalikko, sekä rähäjtävien tynnyreiden lisäksi myrkkytynnyreitä.

 Jos on jotain hyviä ideoita tai löydätte bugeja, ilmoittakaa toki osoitteeseen blackenter@cwazy.co.uk ...Ainakin viat pyrimme korjaamaan tulevissa versioissa.


 -Tomssuli, Blackenter Software
